projecte-aina/catalan_government_crawling huggingface dataset:
NOTA: Si us plau, consulteu l'horari complet a l'apartat "Planifica la teva visita".
El castell de Claramunt s'aixeca sobre un pujol, dominant la conca d'Òdena.
La seva història, marcada pels conflictes bél·lics, està plena de destruccions i reconstruccions, però, malgrat tot, ha conservat fins avui la seva estructura i l'impressionant aspecte de fortalesa.
Fundat a la segona meitat del segle X, formava part d'una densa xarxa de castells que marcaven la frontera entre el comtat de Barcelona i l'Al-Andalus, amb la funció de protegir i organitzar el territori.
El castell va ser encomanat al llinatge de Claramunt, que en van ostentar el domini fins al segle XI.
Posteriorment, es va integrar en els dominis de la casa de Cardona, que el van convertir en el centre administratiu del domini senyorial dels Cardona-Medinaceli sobre les terres de la conca d'Òdena, a excepció d'Igualada.
Claramunt, juntament amb altres castells propers, va romandre sota la jurisdicció d'aquest llinatge fins a l'extinció dels senyorius.
Testimoni de múltiples guerres, la fortalesa ha estat enderrocada i reconstruïda en diverses ocasions des que, el 1463, durant la guerra entre Joan II i la Diputació del General, va quedar malmesa per primera vegada.
Després de la guerra, Joan Ramon Folc III de Cardona va ordenar la reconstrucció del castell, que es va perllongar fins al segle XVI.
Però el 1714, arran de la guerra de Successió, el castell va ser enderrocat parcialment i va quedar deshabitat per sempre més.
La fortalesa conserva l'estructura clàssica d'un castell del segle XII, dividit en dos recintes que separen la part residencial, amb la sala i la torre de l'homenatge, i el recinte jussà, on s'aplegaven els serveis necessaris per al manteniment del castell, que avui presenta l'aspecte d'un gran pati envoltat de muralles.
NOTA: aquest horari està en vigor i anul·la qualsevol altre horari publicat amb anterioritat en aquesta o en altres pàgines web, com també en fulletons i tríptics informatius.
Tancat els dilluns i dimarts no festius, el 25 i 26 de desembre i l'1 i 6 de gener.
L'accés al castell és a peu (durada 25 min. aprox.)
Per a més informació truqueu al telèfon 670225516, de dimecres a diumenge, o bé als telèfons de l'Ajuntament en horari d'oficina 938086075 o 938086442.
Per concertar visites per a grups amb reserva prèvia.
Informació als telèfons 670225516 / 938086075 / 938086442 o a l'adreça electrònica [EMAIL]
Instal·lacions parcialment adaptades per a persones amb minusvalideses i invidents.
Si alguna persona amb problemes físics vol visitar la fortificació, es pot sol·licitar una clau per obrir la cadena d'accés per a vehicles que hi ha en el recorregut per pujar al castell de Claramunt.
Aquesta sol·licitud s'ha de fer per escrit a l'Ajuntament ( [EMAIL] ) i cal esperar a rebre'n la confirmació.
A juntament de la Pobla de Claramunt
NOTA: Si us plau, consulteu l'horari complet a l'apartat "Planifica la teva visita".
La cartoixa d'Escaladei es troba en el fons d'una vall, protegida per la serralada de Montsant.
En aquest espai tranquil, els monjos cartoixans van seguir un model de vida marcat pel silenci i l'oració, combinant la solitud eremítica amb l'empara de la vida comunitària.
La cartoixa es va fundar el 1194, gràcies a una concessió d'Alfons I, amb el propòsit de fixar un poblament en terres acabades de conquerir.
Les donacions i compres que es van produir posteriorment van convertir la cartoixa en un gran senyor feudal, per tal com va arribar a posseir un ampli territori que coincideix amb l'actual comarca del Priorat.
Escaladei va ser la primera cartoixa de la península i va intervenir en la fundació de moltes de les que es van crear posteriorment.
El prestigi i la influència de què gaudia, juntament amb les rendes obtingudes del seu ampli patrimoni, van fer que Escaladei visqués un període d'esplendor entre els segles XVI i XVII.
Això va permetre als cartoixans emprendre una profunda remodelació arquitectònica, ornada amb obres de la coneguda escola de pintura religiosa d'Escaladei.
A partir de la primera meitat del segle XIX, la desamortització de terres propietat de l'Església i els saquejos produïts durant les revoltes populars van marcar l'abandonament i una profunda degradació del conjunt.
Ara, però, les darreres obres de restauració han tret a la llum part d'aquesta esplendor, que es pot contemplar en el nou espai visitable corresponent a l'àrea de vida comunitària.
HORARI SETMANA SANTA (La taquilla i l'entrada es tanquen 30 minuts abans del límit horari)
Tancat els dilluns no festius, el 25 i 26 de desembre i l'1 i 6 de gener.
Protocol per a l'etapa de represa i "nova normalitat" per a la realització de visites guiades
Instruccions relatives al funcionament de les reserves i visites guiades a la Cartoixa d'Escaladei
Activitats adreçades al públic en general amb reserva prèvia al telèfon 977 638 556 o al correu electrònic [EMAIL]
L'empresa concessionària es reserva el dret de modificar aquest horari per causa de força major o per complir amb els aforaments establerts, així que es recomana realitzar reserva previa.
De l'1 de juny al 31 de juliol i del 12 al 30 de setembre:
De l'1 al 31 d'octubre i de l'1 de març al 31 de maig:
De l'1 d'agost a l'11 de setembre:
Els mesos de novembre, desembre, gener i febrer només hi hauran visites concertades.
Durada de l'activitat: una hora.
Preu: S'ha d'afegir al preu de l'entrada 3 euros en concepte de visita guiada.
Visites per a grups amb reserva prèvia al telèfon 977 638 556 o al correu electrònic [EMAIL]
Les instal·lacions no estan adaptades per a persones amb minusvalideses.
Vídeo reconstrucció claustre menor de la Cartoixa d'Escaladei
Inauguració claustre menor 11-05-2013 TV3
De dimarts a diumenge de 10.00 a 13.30 h i de 15.00 a 18.30 h.
El convent de Sant Bartomeu de Bellpuig és producte d'un món en transformació: testimoni del pas del gòtic al Renaixement, i de l'aparició d'una nova mentalitat que busca la transcendència de l'individu, de la seva glòria i el seu honor, més enllà de la mort.
El convent va ser encarregat el 1507 per Ramon Folc de Cardona i Anglesola, senyor de Bellpuig, que exercia el càrrec de virrei a Nàpols i Sicília.
El propòsit era construir un marc on ubicar el seu mausoleu, influït pels costums de la noblesa napolitana per a la qual un mausoleu de marbre i capella pròpia era un senyal més de poder i magnificència.
A la vegada, la donació als franciscans garantia la intercessió de la comunitat per a la salvació de la seva ànima.
L'arquitectura del convent mostra el contrast entre l'austeritat franciscana i l'esplendor amb la qual el va voler dotar la família dels Cardona Anglesola, present sobretot en la decoració del claustre de la cisterna.
A mesura que l'execució del projecte es perllongava en el temps, l'estructura gòtica del conjunt deixà pas a elements renaixentistes com l'encoixinat de la façana de llevant, el segon pis del claustre o el mirador del duc.
La sala capitular, l'armari de calzes, d'estil gòtic florit, i el rentamans del refetor, són bones mostres de la superposició estilística del conjunt.
La peça més monumental era el mateix mausoleu del fundador, ubicat a l'església conventual.
Es tracta d'una obra plenament renaixentista, que exalta les virtuts i recorda les victòries militars del personatge, amb la voluntat de perpetuar-ne la figura.
Els atacs durant la guerra del Francès i l'abandonament que seguí la desamortització del 1835 van fer témer per la pervivència d'aquest patrimoni, de manera que el mausoleu va ser traslladat a l'església parroquial, on es pot visitar actualment, mentre el convent quedava sotmès a les remodelacions que requerien els diversos usos que es van donar a l'edifici des d'aquell moment.
HORARI SETMANA SANTA (La taquilla i l'entrada es tanquen 30 minuts abans del límit horari)
Horari d'estiu (juliol i agost)
De dimarts a diumenge de 10.00 a 13.30 i de 15.00 a 18.30 h
Tancat els dilluns no festius, el 25 i 26 de desembre i l'1 i 6 de gener.
Visites comentades per a grups amb reserva prèvia.
Informació i reserves: telèfon 977 638 556.
Instal·lacions adaptades per a persones amb minusvalideses i invidents.
Recorreu els espais més emblemàtics de la Canònica de Santa Maria de Vilabertran descobrint la història i arquitectura d'aquesta joia del romànic català.
Diuen que quan els monjos van marxar de Sant Pere de Rodes van deixar-hi amagats mil tresors i riqueses.
O com a mínim, això és el que li han dit a Mrs Stone, una intrèpida viatgera que volta el món buscant aventures.
Però els monjos van amagar molt bé els seus tresors i no serà fàcil seguir-ne la pista...
Ajudeu a Mrs Stone a trobar els tresors i descobriu Sant Pere de Rodes en una aventura per tota la família!
La sessió del mes de novembre es realitza en el marc del Festival SOM Cultura el Patronat de Turisme Costa Brava Girona.
20è cap de setmana ibèric a la Ciutat Ibèrica del Molí d'Espígol de Tornabous
20è cap de setmana ibèric al Poblat ibèric del Coll del Moro de Gandesa
20è cap de setmana ibèric a la Ciutat Ibèrica del Castellet de Banyoles de Tivissa
La pàgina web de Monuments mostra l'activitat dels monuments i jaciments de la Generalitat de Catalunya que gestiona l'Agència Catalana del Patrimoni Cultural
Amb la renovació, la web incorpora el sistema de venda d'entrades en línia per internet
L'Agència Catalana del Patrimoni Cultural del Departament de Cultura de la Generalitat de Catalunya ha engegat aquest mes de juliol les activitats d'estiu als diversos monuments que gestiona a tot el país.
La programació inclou un ampli ventall d'activitats que contribueixen a difondre el ric patrimoni del país i que estan pensades per oferir als ciutadans un atractiu més per visitar el seu patrimoni i fer-ho de manera segura.
17489 El Port de la Selva (Alt Empordà)42.323551
Correu electrònic reserves: [EMAIL]
Al capdamunt de la serra de Verdera s'aixeca un dels conjunts monumentals més interessants per conèixer el món medieval.
En aquest espai es reuneixen tres elements que representen els puntals de la societat feudal: els que resen, al monestir de Sant Pere de Rodes; els que produeixen, al poblat de Santa Creu, i els que lluiten, al castell de Verdera.
El centre del conjunt és el monestir de sant Pere, que va esdevenir el monestir més important del comtat d'Empúries tant pel paper rellevant dels seus abats com per ser un important centre de pelegrinatge gràcies a les relíquies que custodiava.
Des de la seva fundació, va gaudir de la protecció dels comtes d'Empúries, que el van dotar de terres i privilegis, i això va fer que es convertís també en un important senyor feudal.
Entre els seus dominis hi havia Santa Creu de Rodes, un poble dedicat fonamentalment al comerç i la producció artesana que atenia les necessitats del monestir.
Gràcies als pelegrinatges, entre els segles XII i XIV va gaudir d'una gran prosperitat, fins a arribar a tenir uns 250 habitants.
Però les guerres, els saquejos i els estralls causats per les males collites i les epidèmies van provocar el sobtat abandonament de Santa Creu.
La seguretat del conjunt depenia del castell de Sant Salvador de Verdera, que simbolitza els aspectes guerrers de la societat feudal.
El castell havia estat donat al monestir pels comtes d'Empúries, però el seu valor estratègic, dominant el cap de Creus, va fer que els comtes intentessin recuperar-lo, cosa que va provocar continus enfrontaments amb els abats.
L'element més destacable del conjunt és l'església del monestir que, per la seva originalitat i antiguitat, és una peça excepcional dins el romànic català.
Construïda entre els segles X i XI, per acollir els pelegrins, permet copsar l'esplendor que va viure el monestir.
La construcció destaca per la gran alçada que li proporciona un original sistema de pilars i dobles columnes, i per la riquesa ornamental present en els capitells i en la quasi desapareguda portalada, obra del mestre de Cabestany.
HORARI SETMANA SANTA ( La taquilla i l'entrada es tanquen 30 minuts abans del límit horari)
Normativa i funcionament de les reserves i visites guiades al conjunt monumental de Sant Pere de Rodes
Protocol per a l'etapa de represa i "nova normalitat" per a la realització de visites guiades
Adreçades al públic en general.
Consulteu la nostra programació de visites guiades a l'apartat d'activitats destacades o demaneu més informació al telèfon 972387559 o correu electrònic [EMAIL]
Adreçades a grups o particulars que desitgin una visita privada amb un dels guies del monument.
Podeu fer la reserva de la vostra visita al telèfon 972387559, o correu electrònic [EMAIL]
Les instal·lacions no estan adaptades per a persones amb minusvalideses.
Al segle X, el comtat d'Osona estenia els seus dominis sobre les terres de l'Anoia i la Segarra.
L'avenç sobre aquestes terres quedava custodiat per una xarxa de torres de guaita, la més ben conservada de les quals és la Manresana a Prats de Rei.
Al seu voltant s'aixecava un castell, del qual només resten els basaments de les muralles, una estança i la torre, reformada al segle XII.
Malgrat les muralles que l'envoltaven, la torre continuava sent l'element més reforçat del castell, ja que era el darrer refugi per als defensors quan queia la fortalesa. per això està construïda amb carreus de pedra ben tallats, units amb morter, i compta amb una única porta a mitja alçada, a la qual s'accedia a través d'una escala llevadissa.
Amb una alçada de 21 metres, permet gaudir d'una àmplia panoràmica de l'entorn.
Per aquest motiu, va ser escollida com a punt d'observació per l'exèrcit austriacista durant la batalla que van mantenir a Prats de Rei contra les forces borbòniques, a finals del 1711, en el transcurs de la guerra de Successió.
Les instal·lacions no estan adaptades per a persones amb minusvalideses.
La Noa ens convida a descobrir els animals de la prehistòria a través de les pintures del Cogul.
Aquestes pintures són molt antigues i alguns dels animals s'han esborrat.
Ajudarem la Noa a recompondre el mural del Cogul fixant-nos bé en la forma i en els elements més singulars de cada animal.
Després dibuixarem i pintarem un cérvol, l'animal preferit de la Noa.
A través d'aquesta activitat també coneixerem els colors que els pintors i les pintores de la prehistòria empraven per pintar.
Nivell educatiu: educació infantil
Visita dinamitzada a Sant Pere de Rodes per descobrir-ne la història i l'arquitectura, alhora que es mostren els usos dels espais d'un monestir benedictí, excepcional pel grau de conservació de les estructures medievals.
A través d'un recorregut pel monestir, la persona educadora, amb l'ajuda de material de suport, explica al grup l'origen i desenvolupament històric del monestir, el seu funcionament a l'edat mitjana i les característiques arquitectòniques i artístiques del romànic.
Nivell educatiu: educació secundària i batxillerat
El conjunt monumental reuneix tres elements que representen els puntals de la societat feudal: les persones que resen, al monestir de Sant Pere de Rodes; els qui produeixen, al poblat de Santa Creu, i els qui lluiten, al castell de Verdera.
El centre del conjunt és el monestir de Sant Pere, que va esdevenir el monestir més important del comtat d'Empúries tant pel paper rellevant dels seus abats com pel fet de ser un centre de pelegrinatge destacat per les relíquies que custodiava.
L'element més remarcable del conjunt és l'església del monestir, que, per la seva originalitat i antiguitat, és una peça excepcional dins del romànic català.
Construïda entre els segles X i XI per acollir les persones que hi pelegrinaven, permet copsar l'esplendor que va viure el monestir.
La construcció destaca per la seva gran alçària, que li proporciona un original sistema de pilars i dobles columnes, i per la riquesa ornamental present en els capitells i en la quasi desapareguda portalada, obra del mestre de Cabestany.
Visita guiada pel monument per descobrir-ne la història, conèixer com hi vivien els monjos i descobrir, entre altres coses, el romànic present en la seva arquitectura, escultura i pintura.
Preu: 3 € per persona, gratuït per a menors de 8 anys (no inclou l'entrada al monument)
Tipus d'activitat: visita guiada
Aquest palau, edificat pels marquesos de Moja, va ser projectat per l'arquitecte Josep Mas en un estil que mostra els darrers moments del barroc juntament amb influències del neoclassicisme francès.
L'edifici fou inaugurat el 1784.
D'aquest període són destacables les façanes i el Gran Saló, amb pintures (1791) de Francesc Pla, dit el Vigatà.
El 1875 passà a ser residència del marquès de Comillas, que el va adequar al gust de l'època, i llavors es van dur a terme, entre d'altres, la reforma i decoració de l'escala d'honor.
Ha albergat visitants il·lustres com sant Joan Bosco, Alfons XII o l'actual rei Joan Carles I, quan era príncep.
Jacint Verdaguer, com a almoiner dels marquesos de Comillas.
A l'actualitat és la seu de la Direcció General del Patrimoni Cultural del Departament de Cultura de la Generalitat de Catalunya.
Instal·lacions adaptades per a persones amb minusvalideses.
El Palau Moja: un palau que fa d'oficina
Actualment acull les oficines de la Direcció General de Patrimoni Cultural després que el Departament de Cultura de la Generalitat l'adquirís i el restaurés.
El 1798 els monjos van poder abandonar Sant Pere de Rodes amb una condició: calia que destruïssin el monestir per evitar que es convertís en un niu de contrabandistes.
Llavors el cap de Creus estava cobert de vinyes i, de nit, a les seves cales salpaven balandres carregades de bocois de vi.
Els contrabandistes convivien amb furtius i caçadors de tresors, atrets per les llegendes que parlaven de riqueses amagades pels monjos.
Aquesta nova visita ens permetrà descobrir aquest passat clandestí de Sant Pere de Rodes i el cap de Creus i ho farem acompanyats de tastos dels vins que ens parlen d'aquesta terra de contrabandistes i furtius.
Aquesta visita es realitza amb la col·laboració del Consell Regulador de la Denominació d'Origen Empordà i la Ruta del Vi del Patronat Turisme Costa Brava de Girona.
Edat recomanada: Majors de 18 anys.
Preu: 15 € per persona (tot inclòs).
Canònica de Santa Maria de Vilabertran
L'objectiu de l'activitat és la descoberta de la canònica de Vilabertran i de la realitat social de l'edat mitjana a través d'un joc de rol que convertirà l'alumnat en el protagonista de la història.
Cada alumne o alumna assumirà un personatge, amb una identitat específica i que forma part d'un grup o estament social.
Caldrà que l'alumnat, ja sigui individualment o com a integrants del grup, col·labori entre si per poder assolir l'objectiu final.
L'acció se situa al mes de juny del 1295.
Al cap de cinc mesos, l'1 de novembre, se celebraran les noces entre Blanca d'Anjou i el rei Jaume el Just.
Al llarg de vuit dies milers de persones aniran fins al poble per celebrar un casament que posa fi a un conflicte polític secular.
Per poder acollir tota aquesta gent i poder dur a terme les noces, caldrà, però, que tota la societat que viu a Vilabertran hi col·labori i superi un seguit de proves.
Nivell educatiu: educació primària (CS)
Els capitells del claustre de Santes Creus, obra de l'escultor i artista anglès Reinard des Fonoll (segle XIV), centraran aquesta activitat, en la qual, a través d'un llenguatge comú i empàtic com són els colors, aprendrem a posar emocions als personatges dels capitells del claustre, que ens ajudaran a descobrir com era la vida monacal cistercenca.
Nivell educatiu: educació infantil i primària (CI i CM)
Guia activitat infantil i primària.
Guia activitats de primària i secundària.
La riquesa escultòrica del claustre i de les tombes reials ens permetrà treballar en equips per aprendre sobre l'art i la iconografia medieval donant veu als personatges i els monstres que el configuren.
Així, els i les participants podran crear la seva pròpia història treballant conceptes d'art medieval, iconografia i tècniques artístiques a través del joc i la imaginació.
Nivell educatiu: educació primària (CS) i educació secundària
Canònica de Santa Maria de Vilabertran
L'eix de la proposta és una successió de jocs i dinàmiques que els nens i les nenes hauran de resoldre per poder obtenir com a recompensa una de les llegendes que envolten la canònica de Vilabertran i la plana de l'Empordà.
Cada una de les dinàmiques els permetrà aprofundir en la vida a l'edat mitjana i el dia a dia d'un monestir medieval.
Nivell educatiu: educació primària (CM)
El germà Guerau, l'encarregat de la farmàcia de la cartoixa d'Escaladei, va amagar fa molts anys una recepta única.
A través del geocaching, els nois i les noies hauran de trobar la recepta, i també tot el que cal per poder elaborar-la, amb la qual cosa descobriran els diferents espais i la història de la cartoixa.
Nivell educatiu: educació secundària
Descobrirem les característiques principals de les pintures i els gravats del Cogul, i també com es van fer, a partir de cinc elements essencials: el suport, la tècnica, les pintures, els motius i les eines.
Ens dividirem en grups per treballar aquests elements a partir d'objectes i imatges, i tots plegats reconstruirem el procés de creació de les pintures i els gravats.
Després nosaltres mateixos ens convertirem en pintors i pintores i crearem la nostra pròpia composició sobre un suport molt especial.
Nivell educatiu: educació primària
Eines: Obriu la vostra caixa i observeu tot el que hi ha dins.
Motius: Obriu la vostra caixa i observeu tot el que hi ha dins.
Sabríeu dir què hi ha representat, en aquestes pintures?
Pintures: Obriu la vostra caixa i observeu tot el que hi ha dins.
Suport: Obriu la vostra caixa i observeu tot el que hi ha dins.
Tècniques: Obriu la vostra caixa i observeu tot el que hi ha dins.
Com pintaven i gravaven, a la Prehistòria?
Guia Professorat: Com pintaven i gravaven, a la Prehistòria?
Guia educadora: Com pintaven i gravaven, a la Prehistòria?
Caçadors recol·lectors: Com menjaven?
Caçadors recol·lectors: Com vestien?
Caçadors recol·lectors: Com vivien?
Els agricultors i ramaders: Com menjaven?
Els agricultors i ramaders: Com vestien?
Els agricultors i ramaders: Com vivien?
Entre les principals novetats que presenta la programació d'enguany destaca la visita 'DONES.
Mares, abadesses i esposes al Monestir de Santes Creus', que endinsa els visitants en l'univers de les dones en els cercles de la noblesa catalana medieval a través dels sepulcres nobiliaris de Guillema de Claramunt, Guillema de Montcada (coneguda com la "Invicta Amazona") i la capella de Magdalena Salvà.
Una altra visita guiada de nova creació és "Miravet, testimoni de guerres", una ruta pel castell de Miravet que girarà al voltant dels conflictes bèl·lics dels quals ha estat protagonista i/o testimoni el Castell de Miravet al llarg de la història, des dels conflictes de l'Edat Mitjana fins a la Guerra Civil Espanyola (1936-39).
D'altra banda, aquest estiu també es podrà tornar a gaudir de "Les tombes reials del Monestir de Santes Creus", una visita guiada centrada en el panteó reial i els anys d'esplendor del cenobi sota protecció reial, també la visita guiada "Reflexions d'un pare Cartoixà", un dels monjos que va viure a la Cartoixa d'Escaladei o les visites teatralitzades del Castell Monestir d'Escornalbou: "Quitèria, la minyona d'Escornalbou" i "De la Xina a Escornlabou".
Altres activats de les que es podrà gaudir als monuments i jaciments són
Nit de vins i l'exposició "Diàlegs: pintura, música i patrimoni.
Intensitats" a la Canònica de Vilabertran on també se celebrarà una versió reduïda de la Schubertíada o la visita guiada "El tresor de la plana".
Al Conjunt monumental de Sant Pere de Rodes s'hi celebrarà una nova edició del Festival Música de Sant Pere, l'activitat familiar Mrs Stone i els tresors de Sant Pere de Rodeso una nova "Nit de vins" entre d'altres.
El Conjunt d'Art rupestre de La Roca dels Moros acollirà la 9a edició del Guitar Festival, la Ciutat Ibèrica del Molí d'Espígol acollirà una nova edició de visites guiades i la Casa Museu Prat de la Riba presentarà l'acte anual de commemoració de la mort d'Enric Prat de la Riba.